**MINISTERUL SĂNĂTĂȚII**

**ORDIN**

 privind înființarea, organizarea și funcționarea comisiilor de specialitate ale Ministerului Sănătății

Văzând Referatul de aprobare nr. al Direcției generale asistență medicală din cadrul Ministerului Sănătății,

având în vedere prevederile art. 16 alin. (1) lit. f) și alin. (3) din Legea nr. 95/2006 privind reforma în domeniul sănătății, republicată, cu modificările și completările ulterioare,

în temeiul art. 7 alin. (4) și art. 11 alin. (2) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătății emite următorul

**ORDIN**

CAPITOLUL I

**Dispoziții generale**

**Art. 1** - (1) Se înfiinţează şi funcţionează ca organisme consultative ale Ministerului Sănătăţii:

a) comisii de specialitate cu corespondent în nomenclatorul de specialități medicale;

b) subcomisii;

c) grupuri tehnice de lucru multidisciplinare.

(2) Comisiile de specialitate, subcomisiile și grupurile tehnice de lucru multidisciplinare sunt subordonate ministrului sănătăţii.

(2) Denumirea comisiilor de specialitate și subcomisiilor se regăseşte în anexa nr. 1 la prezentul ordin.

(3) Componenţa nominală a organismelor consultative prevăzute la art. 1 alin. (1) se aprobă prin ordin al ministrului sănătăţii.

(4) Coordonarea comisiilor de specialitate este asigurată de structura cu atribuţii în domeniul asistenţei medicale din cadrul Ministerului Sănătăţii prin:

a) elaborarea proiectelor de ordin pentru constituirea, organizarea și funcționarea comisiilor de specialitate, subcomisiilor și grupurilor tehnice de lucru multidisciplinare ale Ministerului Sănătății;

b) arhivarea documentelor care rezultă din procesul de numire a membrilor comisiilor de specialitate și subcomisiilor și grupurilor tehnice de lucru multidisciplinare ale Ministerului Sănătății

c) elaborarea documentelor necesare decontării contravalorii cheltuielilor de deplasare în alte localităţi şi de cazare, ocazionate de participarea la întâlnirile comisiilor de specialitate ale Ministerului Sănătății, convocate de ministrul sănătății sau de reprezentanții desemnați;

d) arhivarea convocatoarelor și a proceselor verbale ale ședințelor organizate de structurile de specialitate din cadrul Ministerului Sănătății, pe domeniile de competență.

**Art. 2** - În înţelesul prezentului ordin, termenii şi expresiile de mai jos au următoarele semnificaţii:

a) comisiile de specialitate ale Ministerului Sănătăţii sunt organisme consultative cu corespondent în nomenclatorul de specialităţi medicale, medico-dentare şi farmaceutice, care furnizează expertiza necesară pe baza căreia Ministerul Sănătăţii coordonează, din punct de vedere ştiinţific, profesional şi metodologic asistenţa medicală;

b) subcomisiile sunt organisme consultative cu corespondent pentru un domeniu al unei specialități medicale, medico-dentare şi farmaceutice din rețeaua de asistenţă medicală;

c) grupurile tehnice de lucru multidisciplinare sunt organisme consultative care au atribuţii de coordonare pentru patologii sau problematici comune mai multor specialităţi medicale;

d) activitatea în cadrul organismelor consultative reprezintă succesiunea de activități sau participări la grupurile de lucru în urma cărora este întocmită documentaţia prin care sunt propuse reglementări pentru desfăşurarea activităţii medicale în domeniul de competenţă a acestora sau care fundamentează deciziile de politici de sănătate a Ministerului Sănătăţii (protocoalele terapeutice, protocoalele naţionale de practică medicală, ghidurilele de practică medicală, studii de cercetare, curricula de pregătire, puncte de vedere de specialitate);

e) propunerea organismelor consultative reprezintă expresia punctului de vedere profesionale formulat prin consultare prin poșta electronică sau în cadrul ședințelor, asumat de majoritatea membrilor fiecărui organism consultativ, comunicat numai cu semnătura preşedintelui sau preşedintelui desemnat, după caz.

f) protocoalele terapeutice sunt documente care constituie baza de prescriere şi monitorizare a tratamentului cu medicamentele cuprinse în Lista cuprinzând denumirile comune internaţionale corespunzătoare medicamentelor de care beneficiază asiguraţii, cu sau fără contribuţie personală, pe bază de prescripţie medicală, în sistemul de asigurări sociale de sănătate, precum şi denumirile comune internaţionale corespunzătoare medicamentelor care se acordă în cadrul programelor naţionale de sănătate, elaborate de comisiile de specialitate ale Ministerului Sănătăţii şi aprobate prin ordin al ministrului sănătăţii şi al preşedintelui Casei Naţionale de Asigurări de Sănătate;

g) protocoalele naţionale de practică medicală sunt documente elaborate de comisiile de specialitate ale Ministerului Sănătăţii pe baza recomandărilor instituţiilor şi organizaţiilor internaţionale în domeniu şi aprobate prin ordin al ministrului sănătăţii;

h) ghidurile de practică medicală sunt documente care transpun, la nivel naţional, recomandările dezvoltate în mod sistematic, bazate pe dovezi ştiinţifice privind îngrijirile medicale care trebuie acordate într-o anumită circumstanţă clinică, elaborate de Colegiul Medicilor din România, de societăţi medicale de profil sau de experţi în cadrul proiectelor derulate de Ministerul Sănătăţii sau de unităţile din subordinea acestuia; ghidurile de practică medicală sunt avizate de Ministerul Sănătăţii.

CAPITOLUL II

**Calitatea de membru al comisiilor de specialitate**

**Art. 3** - (1) Membrii comisiilor de specialitate pot fi specialişti în domeniul medical respectiv având activitate profesională, de cercetare medicală, didactică sau academică recunoscută în sistemul de sănătate.

(2) În cadrul unei comisii de specialitate nu pot fi numiți decât specialiști din domeniul medical cu corespondent în nomenclatorul de specialităţi medicale, medico-dentare şi farmaceutice.

(3) Membrii comisiilor de specialitate sunt numiţi din dispoziţia ministrului sănătăţii, în urma propunerilor preşedinţilor comisiilor de specialitate sau în urma unui proces de consultare a Ministerului Sănătăţii cu universităţi de profil, societăţi profesionale şi Colegiul Medicilor din România.

(4) Dobândirea calităţii de membru al comisiilor de specialitate este rezultatul unei asumări libere exprimată prin semnarea unui acord, prezentat ca model în anexa nr. 2 la prezentul ordin.

**Art. 4** - (1) Membrii comisiilor de specialitate ale Ministerului Sănătăţii se supun regimului conflictelor de interese şi incompatibilităţilor prevăzute de lege.

(2) Membrii comisiilor de specialitate au obligaţia de a păstra confidenţialitatea tuturor documentelor discutate în cadrul comisiei.

(3) Declaraţia de interese se actualizează ori de câte ori intervin modificări ale datelor care fac obiectul acestei declaraţii, într-un interval de 30 de zile de la modificarea survenită.

(4) Declaraţiile de interese şi de abţinere, precum şi angajamentul de confidenţialitate se depun şi se arhivează la structura cu atribuţii în domeniul asistenţei medicale din cadrul Ministerului Sănătăţii.

**Art. 5 -** (1) Membrii comisiilor de specialitate ale Ministerului Sănătății sunt specialiști recunoscuți în sistemul de sănătate și care:

a) nu dețin funcții remunerate sau neremunerate în cadrul companiilor producătoare, deținătoare de autorizații de punere pe piață și distribuitoare de medicamente, dispozitive, aparatură sau echipamente medicale;

b) nu dețin părți sociale sau acțiuni în cadrul companiilor producătoare, deținătoare de autorizații de punere pe piață și distribuitoare de medicamente, dispozitive, aparatură sau echipamente medicale, la care declarantul ȋmpreună cu soțul/soția și rudele de gradul I au mai mult de 5% din capitalul societății, indiferent de modul de dobândire a acțiunilor, medicale.

(2) În situația în care membrii comisiilor de specialitate nu mai întrunesc condițiile menționate la alin. (1), aceștia au obligația de a informa Ministerul Sănătății.

(3) Structura de integritate din cadrul Ministerului Sănătății formulează puncte de vedere și prezintă conducerii ministerului rapoarte de evaluare pentru situațiile identificate la alin. (1).

(4) În situația în care un membru al unei comisii de specialitate a participat în ultimul an calendaristic la studii clinice care implică medicamente (DCI-uri) ale companiilor producătoare, deținătoare de autorizații de punere pe piață și distribuitoare de medicamente care sunt propuse pentru includerea pe lista medicamentelor compensate și sunt luate în discuție în cadrul activității comisiei, acesta are obligația să completeze declarația de abținere și să se retragă de la dezbateri.

**Art. 6** - (1) Conflictul de interese manifestat în activitatea unui membru al comisiilor de specialitate se supune prevederilor legale în vigoare.

(2) Evaluarea conflictelor de interese în cursul activității comisiilor de specialitate se face de structura de integritate din cadrul Ministerului Sănătății.

(3) Identificarea conflictelor de interese este notificată de structura de integritate din cadrul Ministerului Sănătății.

(4) În situația identificării unui conflict de interese, membrul comisiei de specialitate are obligația să completeze declarația de abținere, al cărei model este prevăzut în anexa nr. 5 la prezentul ordin și să se retragă de la dezbateri.

(5) Conflictul de interese identificat în activitatea unui membru al comisiilor de specialitate ca urmare a omiterii declarării riscurilor în cadrul declarației de interese actualizate, conduce la pierderea calității de membru și este sancționat conform prevederilor legale în vigoare.

CAPITOLUL III

**Comisiile de specialitate**

**Art. 7** - Comisia de specialitate este constituită din președinte, vicepreședinte, secretar și minim 5 membri.

**Art. 8** - Atribuţiile preşedintelui comisiei de specialitate sunt următoarele:

a) propune convocarea comisiei de specialitate, prin intermediul secretarului comisiei;

b) prezidează şedinţele comisiei de specialitate, iar în cazul în care în urma votului membrilor comisiei se înregistrează o situaţie de paritate, votul preşedintelui este decisiv;

c) semnează documentele elaborate de comisia de specialitate sau subcomisie reprezentând punctele de vedere profesionale formulate prin consultare cu membrii prin poșta electronică sau în cadrul ședințelor

d) semnează centralizatorul de prezenţă pentru membrii comisiei de specialitate sau subcomisiei în vederea obţinerii indemnizaţiei lunare, al cărui model este prevăzut în anexa nr. 7 la prezentul ordin.

e) semnează protocoalele terapeutice privind prescrierea medicamentelor și protocoalele naționale de practică medicală asumate de majoritatea membrilor comisiei de specialitate şi le supune aprobării ministrului sănătăţii.

**Art. 9** - Atribuţiile vicepreşedintelui comisiei de specialitate sunt următoarele:

a) preia atribuțiile președintelui comisiei de specialitate în situaţia în care, din motive obiective, acesta nu poate participa la lucrările comisiei;

b) semnează și comunică structurilor de specialitate din cadrul Ministerului Sănătăţii care au solicitat punctul de vedere, răspunsul formulat prin consultarea membrilor comisiei de specialitate,

**Art. 10** - Atribuțiile secretarului comisiei de specialitate sunt următoarele:

a) înregistrează în registrul comisiei de specialitate documentele transmise de structurile de specialitate din cadrul Ministerului Sănătății și se asigură că acestea au număr de înregistrare emis de Ministerul Sănătății;

b) centralizează documentele înregistrate și transmise de structurile de specialitate din cadrul Ministerului Sănătății;

c) arhivează documentele primite de la reprezentanții Ministerului Sănătății precum și punctele de vedere profesionale formulate de comisia de specialitate și le transmite structurii cu atribuţii în domeniul asistenţei medicale din cadrul Ministerului Sănătăţii la încetarea mandatului;

d) organizează ședințele comisiei de specialitate;

e) redactează procesul-verbal al şedinţei, al cărui model este prevăzut în anexa nr. 6 la prezentul ordin;

f) asigură confidenţialitatea datelor cu caracter personal, cuprinse în documentele primite sau elaborate în cadrul comisiei de specialitate;

g) înaintează răspunsul formulat prin consultarea membrilor comisiei de specialitate, cu semnătura preşedintelui sau a vicepreședintelui, după caz, structurilor de specialitate din cadrul Ministerului Sănătăţii care au solicitat punctul de vedere;

h) înaintează structurii cu atribuţii în domeniul asistenţei medicale foile de prezenţă lunare ale membrilor comisiei de specialitate, procesele-verbale ale şedinţelor şi centralizatorul participărilor la ședințe, ale căror modele sunt prevăzute în anexele nr. 6 și nr. 7 la prezentul ordin.

**Art. 11** - (1) Comisiile de specialitate au următoarele atribuţii:

a) elaborează protocoale terapeutice privind prescrierea medicamentelor, protocoale naționale de practică medicală sau adaptează conţinutul acestora în baza protocoalelor internaţionale în domeniu, în termen de maximum 30 de zile lucrătoare de la data primirii solicitării, pe care le supun aprobării ministrului sănătăţii;

b) avizează ghidurile de practică medicală;

c) fundamentează deciziile ministrului sănătăţii cu privire la politicile, strategiile şi programele de acţiune în domeniul sănătăţii populaţiei din sfera de competenţă, în acord cu politicile publice din domeniul sănătăţii;

d) identifică şi propune ministrului sănătăţii priorităţile naţionale pe termen scurt, mediu şi lung, corespunzător domeniului de specialitate din sfera de competenţă;

e) elaborează propuneri pentru pachetele de servicii medicale care se asigură în cadrul sistemului de asigurări de sănătate;

f) elaborează propuneri pentru programe naționale de sănătate care se asigură în cadrul sistemului de asigurări de sănătate sau de la bugetul de stat;

g) colaborează cu structurile de specialitate din cadrul Ministerului Sănătăţii, precum şi cu cele din cadrul universităţilor de medicină şi farmacie pentru elaborarea programelor de pregătire profesională, organizarea şi desfăşurarea activităţii de învăţământ postuniversitar;

h) colaborează cu societăţile profesionale în problemele majore ori de interes naţional din sfera de competenţă;

i) propun președinții comisiilor de specialitate teritoriale și evaluează, la solicitarea Ministerului Sănătăţii, recomandările formulate de acestea pentru trimiterea unor categorii de bolnavi pentru tratament în străinătate;

j) colaborează cu structurile de specialitate din cadrul Ministerului Sănătăţii în vederea elaborării şi transmiterii răspunsurilor la întrebările/interpelările parlamentarilor, precum şi a punctelor de vedere profesionale asupra propunerilor legislative, cu impact în domeniul sănătăţii, cu respectarea termenelor legale în vigoare, în funcţie de obiectul de activitate specific al fiecărei comisii de specialitate;

k) emit puncte de vedere profesionale în exercitarea atribuţiilor care îi revin, la solicitarea structurilor de specialitate din cadrul Ministerului Sănătăţii;

l) propun abilitățile incluse în curriculumurile de pregătire în rezidențiat;

m) avizează curriculumurile propuse de instituţiile de învăţământ superior cu facultăţi de medicină, stomatologie şi farmacie acreditate;

n) elaborează Fişa postului rezidentului, cu caracter şi conţinut general obligatorii, care să cuprindă drepturile, obligaţiile şi limitele de competenţă ale acestuia, cu avizul Colegiului Medicilor din România, Colegiului Medicilor Stomatologi din România şi, respectiv Colegiului Farmaciştilor din România, după caz, pentru fiecare dintre specialităţile prevăzute de Nomenclatorul specialităţilor medicale, medico-dentare şi farmaceutice pentru reţeaua de asistenţă medicală;

o) avizează recunoașterea stagiilor de pregătire efectuate în afara României în vederea prezentării la examenul de specialist, pe baza următoarelor documente: fotocopii şi traduceri legalizate ale documentelor emise de autorităţile competente din ţările respective;

p) propun tematicile examenului de medic specialist, medic primar și cele pentru concursuri de ocupare de posturi precum şi bibliografiile aferente;

q) propun echivalarea studiilor în baza unui referat semnat de responsabilul naţional de program pentru medicii, medicii dentişti şi farmaciştii care au urmat într-un stat membru al Uniunii Europene, în Spaţiul Economic European sau al Confederaţiei Elveţiene, Statele Unite ale Americii, Australia, Canada, Israel, Noua Zeelandă şi Republica Moldova un program de pregătire similar, ca tematică şi durată, pe baza documentelor doveditoare emise de autorităţile competente;

r) propun președintele și un membru pentru comisia mixtă cu atribuții privind recunoaşterea titlurilor oficiale de calificare ca medic specialist eliberate de statele terţe, altele decât Australia, Canada, Israel, Noua Zeelandă şi Statele Unite ale Americii, echivalente specialităţilor medicale clinice şi paraclinice prevăzute de Nomenclatorul de specialităţi medicale, medico-dentare şi farmaceutice pentru reţeaua de asistenţă medicală;

s) emit recomandări privind oportunitatea utilizării ca tratament de ultimă instanţă a unui medicament atunci când nu există avizul Comitetului pentru medicamente de uz uman din cadrul Agenţiei Europene a Medicamentului;

t) eliberează un document justificativ privind încadrarea unui medicament în categoria celor pentru nevoi speciale care nu pot fi satisfăcute de medicamentele ce deţin autorizaţie de punere pe piaţă în România și comunică necesarul pentru 12 luni de utilizare, în termen de maximum 5 zile lucrătoare de la primirea solicitării, în condițiile legii;

u) emit avizul, în termen de maximum 10 zile lucrătoare de la primirea solicitării, cu privire la alegerea comparatorului relevant pentru practica medicală din România - medicament aferent unei DCI care are aceeaşi indicaţie aprobată şi se adresează aceluiaşi segment populaţional sau aceluiaşi subgrup populaţional cu medicamentul evaluat;

v) transmit, în cel mult 10 zile lucrătoare de la primirea solicitării, numărul de pacienţi eligibili pentru fiecare indicaţie/arie terapeutică în parte aferentă medicamentelor pentru care s-a emis decizie de includere condiţionată precum şi încadrarea medicamentelor în criteriile de prioritizare şi gradul de substituibilitate al acestora, după caz;

x) îndeplinesc şi alte sarcini stabilite de ministrul sănătăţii, în acord cu specificul domeniului de activitate pe care îl coordonează precum și alte atribuții prevăzute în alte acte normative;

z) coordonează activitatea subcomisiilor pe care le are în structura sa;

(2) În domeniul programelor naţionale de sănătate, comisiile de specialitate colaborează cu structura cu atribuții în domeniul programelor naţionale de sănătate din cadrul Ministerului Sănătăţii pentru:

a) identificarea şi rezolvarea cu prioritate a problemelor de sănătate specifice domeniului de competenţă, în conformitate cu strategia naţională de sănătate;

b) evaluarea nevoilor populaţiei în domeniul sănătății;

c) asigurarea concordanţei programelor naţionale de sănătate cu politicile, strategiile şi recomandările instituţiilor şi organizaţiilor internaţionale în domeniu;

d) definirea structurii, obiectivelor, activităţilor, precum şi a oricăror altor condiţii şi termene necesare implementării şi derulării programelor naţionale de sănătate;

e) elaborarea criteriilor de selecţie a unităţilor de specialitate prin care se implementează programele naţionale de sănătate;

f) elaborarea protocoalele naţionale de practică medicală și a ghidurilor de practică medicală necasare în fundamentarea modificării sau înființării unui program sau subprogarm;

g) estimarea şi fundamentarea necesarului de resurse financiare în raport cu obiectivele şi activităţile cuprinse în programele naţionale de sănătate, precum şi cu politicile, strategiile şi recomandările instituţiilor şi organizaţiilor internaţionale în domeniu;

h) stabilirea măsurilor necesare în vederea îmbunătăţirii modului de derulare a programelor naţionale de sănătate;

i) propunerea unităţilor de asistenţă tehnică şi management al programelor naţionale de sănătate;

j) elaborarea de criterii, standarde şi metodologii pentru evaluarea impactului, oportunităţii şi eficienţei programelor naţionale de sănătate;

k) analizarea modului de aplicare de personalul medical cu responsabilităţi în implementarea programelor naţionale de sănătate a ghidurilor de practică medicală, protocoalelor naționale de practică medicală şi a protocoalelor terapeutice privind prescrierea medicamentelor care se acordă în cadrul programelor naţionale de sănătate, aprobate în condiţiile legii;

l) evaluarea privind implementarea şi desfăşurarea programelor naţionale pe domeniul de activitate specific.

(3) Structurile de specialitate din cadrul Ministerului Sănătăţii pot solicita de la comisiile de specialitate, pe domeniile de competență, puncte de vedere profesionale şi alte informaţii necesare activităţii acestora.

(4) Solicitările structurilor de specialitate din cadrul Ministerului Sănătăţii se transmit prin poșta electronică tuturor membrilor comisiei de specialitate.

(5) În situația în care se impune transmiterea documentelor în format fizic, acestea vor fi transmise președintelui comisiei de specialitate la adresa de corespondență declarată.

**Art. 12** - (1) Structurile de specialitate din cadrul Ministerului Sănătăţii colaborează cu comisiile de specialitate în domeniul de competență a acestora pentru fundamentarea deciziilor de politici de sănătate a Ministerului Sănătăţii.

(2) Pentru buna desfăşurare a activităţii comisiilor de specialitate, preşedinţii comisiilor sau reprezentanţii Ministerului Sănătăţii pot invita în cadrul ședințelor și alți specialişti în domeniu precum și reprezentanţi ai asociaţiilor de pacienţi, în funcţie de temele supuse discuţiilor.

(3) Persoanele invitate la şedinţele comisiilor de specialitate se vor supune aceloraşi reguli privind confidenţialitatea ca şi membrii comisiilor, prin semnarea angajamentului de confidenţialitate al cărui model este prevăzut în anexela nr. 4 la prezentul ordin.

**Art. 13** - (1) Comisiile de specialitate îşi desfăşoară activitatea în cadrul şedinţelor organizate în urma unei convocări la propunerea președintelui sau a reprezentanților Ministerului Sănătăţii sau prin intermediul poștei electronice.

(2) Convocatorul este elaborat de structura de specialitate din cadrul Ministerului Sănătății cu atribuții specifice temei ședinței.

(3) Convocatorul este semnat de ministrul sănătății și avizat de secretarul de stat care coordonează structura de specialitate solicitantă din cadrul Ministerului Sănătății.

(4) Comisiile de specialitate se întrunesc la sediul Ministerului Sănătăţii sau într-o altă locaţie stabilită de preşedintele comisiei sau îşi pot desfăşura activitatea în şedinţe organizate în sistem online.

(5) În situaţia în care, din motive obiective, preşedintele nu poate participa la lucrările comisiei de specialitate, atribuţiile sale sunt preluate de vicepreşedinte sau, în lipsa acestuia, de un preşedinte de şedinţă ales dintre membrii prezenţi.

(6) Cvorumul necesar pentru întrunirea comisiei de specialitate este de cel puțin 2/3 din numărul membrilor cu drept de vot, iar propunerea se adoptă cu majoritatea simplă a voturilor.

(7) În situaţia în care numărul membrilor cu drept de vot este par şi există egalitate privind votul, votul preşedintelui este decizional.

(8) Preşedintele comisiei de specialitate are dreptul la un singur vot. Secretarul comisiei de specialitate și persoanele care sunt invitate să participe la şedinţele acesteia nu au drept de vot.

(9) La fiecare şedinţă a comisiilor de specialitate se întocmeşte un proces-verbal care este semnat de toţi participanţii.

(10) În situația în care sunt convocate mai multe comisii de specialitate într-o ședință comună, se stabilește un președinte de ședință și un secretar, aleși dintre membrii prezenți. Ședințele comune nu au procedură de vot iar deciziile se adoptă prin consens.

**Art. 14** - (1) Membrii comisiilor de specialitate au obligaţia de a răspunde în termen de 10 zile lucrătoare din momentul primirii solicitării dacă nu au fost stabilite alte termene de reprezentanții Ministerului Sănătăţii. În situaţia în care sunt necesare date suplimentare pentru a formula o propunere, termenul se prelungeşte numai cu acordul Ministerului Sănătăţii.

(2) Punctele de vedere profesionale elaborate de comisiile de specialitate sunt documente de uz intern în baza cărora sunt fundamentate documentele elaborate de către structurile de specialitate din cadrul Ministerului Sănătăţii cu privire la politicile, strategiile şi programele de acţiune în domeniul sănătăţii populaţiei din sfera de competenţă, în acord cu politicile publice din domeniul sănătăţii și sunt comunicate cu semnătura preşedintelui sau a vicepreședintelui, după caz.

(3) În situația în care președintele și vicepreședintele se recuză prin completarea anexei nr. 5 la prezentul ordin, documentele sunt semnate și comunicate de membrul desemnat prin consens în cadrul comisiei de specialitate.

(4) Documentele elaborate de membrii comisiilor de specialitate sunt arhivate de secretarul comisiei şi se depun la Ministerul Sănătăţii în situația în care se modifică componența comisiei.

CAPITOLUL IV

**Subcomisiile și Grupurile tehnice de lucru multidisciplinare**

**Art. 15** - (1) Comisiile de specialitate pot avea în structura lor una sau mai multe subcomisii, a căror activitate o coordonează.

(2) Subcomisia este constituită din preşedinte, vicepreşedinte, secretar și minim 3 membri.

(3) Dobândirea calităţii de membru al subcomisiilor este rezultatul unei asumări libere exprimată prin semnarea unui acord, prezentat ca model în anexa nr. 2 la prezentul ordin.

(4) Membrii subcomisiilor sunt obligaţi, în termen de 30 de zile de la numire, să întocmească şi să depună o declaraţie de interese, pe propria răspundere, cu privire la funcţiile şi activităţile pe care le-au desfăşurat în ultimul an calendaristic anterior momentului numirii, al cărei model este prevăzut în anexa nr. 3 la prezentul ordin, precum şi angajamentul de confidenţialitate, al cărui model este prevăzut în anexa nr. 4 la prezentul ordin.

(5) Membrii subcomisiei menţionate în anexa nr. 1 pct. 18 lit. b) sunt obligaţi, în termen de 30 de zile de la numire, să întocmească şi să depună o declaraţie de interese, pe propria răspundere, cu privire la funcţiile şi activităţile pe care le-au desfăşurat în ultimul an calendaristic anterior momentului numirii, al cărei model este prevăzut în anexa nr. 8, precum şi angajamentul de confidenţialitate, al cărui model este prevăzut în anexa nr. 9.

(6) Deciziile subcomisiei se adoptă cu majoritate simplă a voturilor şi sunt transmise, spre avizare, preşedintelui comisiei de specialitate care coordonează activitatea subcomisiei, în termen de 5 zile de la adoptarea acestora.

(7) Modul de organizare, funcţionare și atribuţiile membrilor subcomisiilor sunt similare celor ale comisiilor de specialitate.

(8) Membrii subcomisiilor ale Ministerului Sănătăţii se supun regimului conflictelor de interese şi incompatibilităţilor prevăzute de lege similar celor ale comisiilor de specialitate.

**Art. 16** - (1) Grupurile tehnice de lucru multidisciplinare se constituie şi se dizolvă la solicitarea expresă a ministrului sănătăţii, fundamentată pe nevoile sistemului de sănătate.

(2) Grupul tehnic de lucru multidisciplinar este constituit din președinte, vicepreședinte, secretar și minim 5 membrii, în funcţie de tipul de patologie.

(3) Dobândirea calităţii de membru al grupurilor tehnice de lucru multidisciplinare este rezultatul unei asumări libere exprimată prin semnarea unui acord, prezentat ca model în anexa nr. 2 la prezentul ordin.

(4) Grupurile tehnice de lucru multidisciplinare sunt constituite din membri comisiilor de specialitate corespunzătoare patologiilor de interes comun mai multor specialităţi medicale.

(5) În mod justificat, pot fi numiți și membri din alte profesiuni care sunt necesare pentru activitatea grupurilor tehnice de lucru multidisciplinare.

(6) Modul de organizare, funcţionare și atribuţiile membrilor grupurilor tehnice de lucru multidisciplinare sunt similare celor ale comisiilor de specialitate.

(7) Membrii grupul tehnic de lucru multidisciplinar menționați la alin. (5) au obligația de a completa anexele nr. 3 și nr. 4 la prezentul ordin.

CAPITOLUL V

**Plata indemnizației membrilor comisiilor de specialitate**

**Art. 17** - (1) Membrii comisiilor de specialitate prevăzute la art. 1 pot beneficia de o indemnizaţie lunară de 10% din indemnizaţia secretarului de stat, care se acordă, la cerere, proporţional cu numărul de participări efective la şedinţe.

(2) Activitatea în cadrul comisiilor de specialitate este remunerată doar dacă este desfăşurată la solicitarea Ministerului Sănătăţii şi doar dacă această activitate se finalizează într-un document care este aprobat de ministrul sănătăţii.

(3) În vederea plăţii indemnizaţiei, pentru lunile în care se înregistrează activitate în cadrul comisiei de specialitate, secretarul comisiei centralizează participările membrilor comisiei, conform anexei nr. 7 la prezentul ordin, în care este specificată proporţia participărilor pentru fiecare membru şi le transmite structurii cu atribuţii în domeniul asistenţei medicale, împreună cu documentele elaborate în cursul lunii respective, în vederea elaborării referatului care va fi înaintat ministrului sănătăţii, spre aprobare.

(4) Cheltuielile reprezentând plata indemnizaţiei lunare se suportă de la titlul 10 "Cheltuieli de personal" (art. 01 alin. 12) din bugetul Ministerului Sănătăţii, pe baza referatului lunar semnat de ministrul sănătăţii şi aprobat de ordonatorul principal de credite. În vederea efectuării plății, documentele vor fi înaintate către direcția financiară din cadrul Ministerului Sănătății, până pe data de 10 a lunii curente pentru luna precedentă.

(5) În situaţia în care comisia de specialitate nu şi-a desfăşurat activitatea pe parcursul unei luni, membrii acesteia nu beneficiază de indemnizaţie în această perioadă.

(6) Cheltuielile de deplasare în alte localităţi şi de cazare, ocazionate de participarea la întâlnirile comisiilor de specialitate convocate de Ministerul Sănătăţii, sunt suportate de Ministerul Sănătăţii de la titlul 20 "Bunuri şi servicii" (art. 06 alin. 01). În vederea efectuării plății, documentele vor fi înaintate către direcția financiară din cadrul Ministerului Sănătății, până pe data de 10 a lunii curente pentru luna precedentă.

(7) În termen de 5 zile de la aprobarea componenţei nominale a comisiilor de specialitate, fiecare membru are obligaţia de a transmite Ministerului Sănătăţii următoarele date: codul IBAN al contului în care se achită indemnizaţia, denumirea băncii şi copie cartea de identitate, cu respectarea prevederilor Regulamentului (UE) 2016/679 al Parlamentului și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

**Art. 18** - Membrii organismelor consultative prevăzute la art. 1 alin. (1), precum şi structurile de specialitate din cadrul Ministerului Sănătăţii vor duce la îndeplinire prevederile prezentului ordin.

**Art. 19** - La data intrării în vigoare a prezentului ordin se abrogă Ordinul ministrului sănătăţii nr. 1202/2017 privind înfiinţarea, organizarea şi funcţionarea comisiilor şi subcomisiilor de specialitate ale Ministerului Sănătăţii, cu modificările și completările ulterioare, publicat în Monitorul Oficial al României, Partea I, nr. 841 din 24 octombrie 2017.

**Art. 20** - Anexele nr. 1 - 9 fac parte integrantă din prezentul ordin.

**Art. 21** - Prezentul ordin se publică în Monitorul Oficial al României, Partea I.

**MINISTRUL SĂNĂTĂŢII**

**PROF. UNIV. DR. ALEXANDRU RAFILA**

**Ordin privind înființarea, organizarea și funcționarea comisiilor de specialitate ale Ministerului Sănătății**

|  |  |  |  |
| --- | --- | --- | --- |
| STRUCTURA | DATA SOLICITĂRII AVIZULUI | DATA OBŢINERII AVIZULUI | SEMNĂTURA |
| STRUCTURA INIŢIATOARE |
| Direcţia generală asistență medicalăDirector General Costin ILIUȚĂ |  |  |  |
| STRUCTURI AVIZATOARE |
| Direcția generală sănătate publică și programe de sănătate Director General Amalia ȘERBAN |  |  |  |
| Direcția politici de resurse umane în sănătateDirector Mirela Violeta SBURLEA-TÂRNOVEANU  |  |  |  |
| Direcția generală economicăDirector General Georgeta BUMBAC |  |  |  |
| Direcţia generală juridică Director General Ionuţ Sebastian IAVOR |  |  |  |
| Direcţia generală juridică Serviciul avizare acte normativeȘef serviciu Dana Constanţa EFTIMIE |  |  |  |
| Secretar GeneralMihai Alexandru BORCAN |  |  |  |

Persoana responsabilă de elaborarea proiectului: Mihaela Necula, Consilier superior, 021.3072.517, mihaela.necula@ms.ro

Anexa Nr. 1

**Denumirea comisiilor de specialitate şi subcomisiilor ale Ministerului Sănătăţii**

1. Comisia de alergologie şi imunologie clinică
2. Comisia de anatomie patologică
3. Comisia de anestezie şi terapie intensivă
4. Comisia de boli infecţioase
5. Comisia de cardiologie
6. Comisia de cardiologie pediatrică
7. Comisia de chirurgie cardiovasculară
8. Comisia de chirurgie generală
9. Comisia de chirurgie orală şi maxilofacială
10. Comisia de chirurgie pediatrică
11. Comisia de chirurgie plastică, estetică şi microchirurgie reconstructivă
12. Comisia de chirurgie toracică
13. Comisia de chirurgie vasculară
14. Comisia de dermatovenerologie
15. Comisia de diabet zaharat, nutriţie şi boli metabolice
16. Comisia de endocrinologie
17. Comisia de epidemiologie
18. Comisia de farmacologie clinică
19. Subcomisia de toxicologie şi toxicodependenţă
20. Subcomisia pentru produsele cărora li se aplică prevederile Legii nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe şi de modificare a Legii nr. 349/2002 pentru prevenirea şi combaterea efectelor consumului produselor din tutun
21. Comisia de gastroenterologie
22. Comisia de gastroenterologie pediatrică
23. Comisia de genetică medicală
24. Subcomisia de medicină personalizată
25. Comisia de geriatrie şi gerontologie
26. Comisia de hematologie
27. Subcomisia de terapii celulare
28. Subcomisia de transfuzii
29. Comisia de hematologie pediatrică
30. Comisia de igienă
31. Comisia de medicină de familie
32. Subcomisia de medicină şcolară
33. Subcomisia de medicină alternativă
34. Comisia de medicină fizică şi de reabilitare
35. Comisia de medicină dentară
36. Comisia de medicină internă
37. Comisia de medicină de laborator
38. Comisia de medicină legală
39. Comisia de medicina muncii
40. Comisia de medicină de urgenţă
41. Comisia de microbiologie medicală
42. Comisia de nefrologie
43. Comisia de nefrologie pediatrică
44. Comisia de neonatologie
45. Comisia de neurochirurgie
46. Comisia de neurologie
47. Comisia de neurologie pediatrică
48. Comisia de obstetrică-ginecologie
49. Comisia de oftalmologie
50. Comisia de oncohematologie pediatrică
51. Comisia de oncologie medicală
52. Subcomisia de chirurgie oncologică;
53. Subcomisia de paliaţie.
54. Comisia de ortopedie pediatrică
55. Comisia de ortopedie şi traumatologie
56. Comisia de otorinolaringologie
57. Comisia de pediatrie
58. Comisia de pneumologie
59. Subcomisia pentru asigurarea controlului tuberculozei
60. Comisia de pneumologie pediatrică
61. Comisia de psihiatrie
62. Comisia de psihiatrie pediatrică
63. Comisia de radiologie imagistică medicală
64. Subcomisia de medicină nucleară
65. Comisia de radioterapie
66. Comisia de reumatologie
67. Comisia de sănătate publică şi management
68. Comisia de urologie

Anexa Nr. 2

**ACORD1)**

**al membrilor comisiei de specialitate / subcomisiei**

Subsemnatul/Subsemnata ................................................................................................., declar că sunt de acord cu numirea mea în comisia de specialitate / subcomisia ....................................................................................................... .

 Menţionez că datele2) mele profesionale sunt următoarele:

Grad universitar: …………………………………………...................................

Universitatea: ………………………………………................................……....

Profesia şi gradul profesional …………………………………………….……..

Funcţia: …………………………………………..................................………...

Locul de muncă: ………………………………………...................................…

Adresa profesională: ………………………….….................................…….…..

Adresa e-mail: ……………………………………..................................…….…

Telefon serviciu: …………………………….….................................……….…

Fax: ………………………………………….….................................……….…

Telefon mobil: ………………………………….................................……….…

Data: ……………………. Semnătura:

1) Prin semnarea prezentului ACORD reprezentanții Ministerului Sănătății pot utiliza datele profesionale doar în scopul comunicării pe teme referitoare la politicile, strategiile şi programele de acţiune în domeniul sănătăţii populaţiei din sfera de competenţă, în acord cu politicile publice din domeniul sănătăţii.

2) Datele profesionale furnizare pot fi utilizate de către reprezentanții Ministerului Sănătății doar în scopul mai sus menționat, iar în cazul în care o parte terță intenționează să le folosească în alte scopuri, trebuie să respecte prevederile Regulamentului (UE) 2016/679 al Parlamentului și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor).

Anexa Nr. 3

**DECLARAȚIE DE INTERESE**

**a membrilor comisiei de specialitate / subcomisiei**

Subsemnatul/Subsemnata ................................................................................................................. ȋn calitate de membru al comisiei de specialitate / subcomisiei .....................................................................................................................................

cunoscând prevederile art. 326 din Codul penal privind falsul în declarații, declar pe propria răspundere 1):

***Partea I. Interese personale***

|  |  |
| --- | --- |
| *Denumirea societății* | *Calitatea deținută2) ȋn cadrul societății* |
|  |  |
|  |  |

***Partea II. Interese ale soțului/soției***

|  |  |
| --- | --- |
| *Denumirea societății* | *Calitatea deținută2) ȋn cadrul societății* |
|  |  |
|  |  |

***Partea III. Interese ale rudelor de gradul I 3)***

|  |  |
| --- | --- |
| *Denumirea societății* | *Calitatea deținută2) ȋn cadrul societății* |
|  |  |
|  |  |

1)Se vor declara

* + funcțiile remunerate sau neremunerate în cadrul companiilor producătoare, deținătoare de autorizații de punere pe piață și distribuitoare de medicamente, dispozitive, aparatură sau echipamente medicale,
	+ părțile sociale sau acțiunile la care declarantul ȋmpreună cu soțul/soția și rudele de gradul I dețin mai mult de 5% din capitalul societății, indiferent de modul de dobândire a acțiunilor, în cadrul companiilor producătoare, deținătoare de autorizații de punere pe piață și distribuitoare de dispozitive, aparatură sau echipamente medicale, precum și medicamente,
	+ companiile producătoare, deținătoare de autorizații de punere pe piață și distribuitoare pentru care membrul comisiei de specialitate a participat la studii clinice, **aferent ultimului an calendaristic anterior momentului numirii.**

2) Prin ***calitate deținută*** se ȋnțelege calitatea de membru în organele de conducere, administrare și control, calitatea de asociat sau acționar, calitatea de beneficiar de contract sau expert ȋn cadrul unui studiu clinic,

3) Prin ***rude de gradul I*** se înțelege părinți pe linie ascendentă și copii pe linie descendentă.

Data: ……………………. Semnătura:

Anexa Nr. 4

**ANGAJAMENT DE CONFIDENȚIALITATE1)**

**al membrilor comisiei de specialitate/subcomisiei**

Subsemnatul/Subsemnata ................................................................................., ȋn calitate de membru al comisiei de specialitate / subcomisiei ..................................................................................................................................., mă angajez prin prezenta să păstrez confidențialitatea tuturor documentelor discutate în cadrul consultărilor prin poșta electronică sau în cadrul ședințelor, cu excepția celor care devin publice prin publicare sau prin ordin al ministrului sănătății.

Data: ……………………. Semnătura:

1) Persoanele invitate la şedinţele comisiei de specialitate / subcomisiei / grupului tehnic de lucru multidisciplinar au obligația de a completa prezentul ANGAJAMENT DE CONFIDENȚIALITATE

Anexa Nr. 5

 AVIZAT,

 Președinte comisie de specialitate / subcomisie / grup tehnic de lucru multidisciplinar

**DECLARAȚIA DE ABȚINERE**

**a membrilor comisiei de specialitate / subcomisiei / grupului tehnic de lucru multidisciplinar**

Subsemnatul/Subsemnata ......................................................................................................., ȋn calitate de membru al comisiei de specialitate / subcomisiei ............................................................................................................, notific existența unui conflict de interese potențial personal/al soțului sau soției/al unei alte rude de gradul I, în cadrul întâlnirii nr. ........., având tema ............................................................................................................................................. .

 Cunoscând prevederile legale în vigoare, declar că mă retrag de la dezbateri și că nu voi încerca să influențez decizia altor membri ai comisiei de specialitate / subcomisiei pe tema menționată mai sus.

Data: ……………………. Semnătura:

Anexa Nr. 6

**PROCES-VERBAL AL ȘEDINȚEI**

**TEMA ÎNTÂLNIRII**

**............................................................................................................................................................**

I. Participanți:

|  |  |  |  |
| --- | --- | --- | --- |
| Nr. crt.  | Numele și prenumele | Funcția | Semnătura |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

II. Locație și dată:

 - Instituția: ..........................................

 - Localitatea: ....................................

 - Data: .........................................

III. Obiectivele întâlnirii: ............................................................................................................

IV. Discuții, opinii, propuneri: ...................................................................................................

V. Concluzii: ...............................................................................................................................

Data: ……………………. Semnătura:

Anexa Nr. 7

 AVIZAT,

 Președinte comisie de specialitate / subcomisie / grup tehnic de lucru multidisciplinar

**CENTRALIZATOR DE PREZENȚĂ**

**pentru membrii comisiei de specialitate / subcomisiei / grupului tehnic de lucru multidisciplinar**

|  |
| --- |
| Comisia de specialitate / subcomisia:  |
| Luna: |  | Anul: |  |
| Nr. crt. | Numele și prenumele | Numărul de participări efective | Procentul de participare | Semnătura |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Data:  |  |

Anexa Nr. 8

**DECLARAŢIE DE INTERESE**

**a membrilor/invitaţilor Subcomisiei pentru produsele care cad sub incidenţa Legii nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe şi de modificare a Legii nr. 349/2002 pentru prevenirea şi combaterea efectelor consumului produselor din tutun**

Subsemnatul/Subsemnata ..................................................................................................... ȋn calitate de membru/ invitat al Subcomisiei, cunoscând prevederile art. 326 din Codul penal privind falsul în declaraţii, declar pe propria răspundere 1):

***Partea I. Interese personale***

|  |  |
| --- | --- |
| *Denumirea societăţii* | *Calitatea deţinută*2) *ȋn cadrul societăţii* |
|  |  |
|  |  |

***Partea II. Interese ale soțului/soției***

|  |  |
| --- | --- |
| *Denumirea societăţii* | *Calitatea deţinută*2) *ȋn cadrul societăţii* |
|  |  |
|  |  |

***Partea III. Interese ale rudelor de gradul I***3)

|  |  |
| --- | --- |
| *Denumirea societăţii* | *Calitatea deţinută*2) *ȋn cadrul societăţii* |
|  |  |
|  |  |

1)Se vor declara:

* + funcţii remunerate sau neremunerate în cadrul societăților comerciale producătoare, importatoare, distribuitoare sau cu activitate de vânzare cu amănuntul a produselor din tutun sau produselor conexe, precum şi în cadrul organizaţiilor neguvernamentale ce au primit finanțare de la astfel de societăți comerciale;
	+ părţile sociale sau acţiunile la care declarantul ȋmpreună cu soţul/soţia şi rudele de gradul I deţin mai mult de 5% din capitalul societăţii, indiferent de modul de dobândire a acţiunilor, în cadrul societăților comerciale producătoare, importatoare, distribuitoare sau cu activitate de vânzare cu amănuntul a produselor din tutun sau produselor conexe, precum şi în cadrul organizaţiilor neguvernamentale ce au primit finanțare de la astfel de societăți comerciale;
	+ societățile comerciale producătoare, importatoare, distribuitoare sau cu activitate de vânzare cu amănuntul a produselor din tutun sau produselor conexe şi organizaţiile neguvernamentale ce au primit finanțare de astfel de societăți comerciale, de la care declarantul a primit beneficii materiale sau avantaje oferite personal sau prin soţ, soţie şi rude de gradul I.

2) Prin ***calitate deţinută*** se ȋnţelege calitatea de membru în organele de conducere, administrare şi control, calitatea de asociat sau acţionar, calitatea de beneficiar de contract sau expert ȋn cadrul unei societăți comerciale producătoare, importatoare, distribuitoare sau cu activitate de vânzare cu amănuntul a produselor din tutun sau produselor conex sau în cadrul unei organizaţii neguvernamentale ce a primit finanțare de la astfel de societăți comerciale.

3) Prin ***rude de gradul I*** se înţelege părinţi pe linie ascendentă şi copii pe linie descendentă.

Anexa Nr. 9

**ANGAJAMENT DE CONFIDENȚIALITATE**

**al membrilor/invitaţilor Subcomisiei pentru produsele care cad sub incidenţa Legii nr. 201/2016 privind stabilirea condiţiilor pentru fabricarea, prezentarea şi vânzarea produselor din tutun şi a produselor conexe şi de modificare a Legii nr. 349/2002 pentru prevenirea şi combaterea efectelor consumului produselor din tutun**

Subsemnatul/Subsemnata ............................................................................................., ȋn calitate de membru/ invitat al Subcomisiei, mă angajez prin prezenta să păstrez confidențialitatea tuturor documentelor discutate în cadrul Subcomisiei, cu excepția celor care devin publice prin publicare sau prin ordin al ministrului sănătății.

Data: ……………………. Semnătura: